Recela 6 : Fujisawa (gweta)

Recela 6 : Fujisawa  (gweta)

Recela 6 : Fujisawa  ~ 藤沢 (JA)

Recela 6 : Fujisawa  ( niponavon 藤沢 ) tir pereafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e  tazuk) tir lumkirafa gu 37 × 25 cm- ( ton Oban breviz ). Tir teveafa ke enk ise va greelt koe Fujisawa kaatoer.

 Greelt ke Fujisawa 
Fujisawa wetce greelt ke Tōkaidō vawa bak 1601 zo exoneyer. Fujisawa tiyir trigafa widava tuke tigira ke dalafa dopewa ke Ji viray ke niponafa buddeva.

Gweta ke Hiroshige va wida dem za nedir. Koe radimazenta Yugyō-ji dopewa moe venta tigir isen kabdueon torii tuveli dem kelda stasa van Esnoshima tigir. Za gan befoltik zo tervar isen balemoy wiiskik nulanis van Enoshima Benten tumtaxo va sint kene kuksama radimelanid.

 Dere rupec 

 Stragela 

|style="vertical-align: top;"|

|}

Recela 6 : Fujisawa  (gweta)
Recela 6 : Fujisawa  (gweta)
Recela 6 : Fujisawa  (gweta)